**ΦΙΛΟΣΟΦΙΚΗ ΣΧΟΛΗ**

**ΤΜΗΜΑ ΑΓΓΛΙΚΗΣ ΓΛΩΣΣΑΣ ΚΑΙ ΦΙΛΟΛΟΓΙΑΣ**

**ΠΡΟΚΗΡΥΞΗ**

**ΔΙΔΑΚΤΟΡΙΚΩΝ ΣΠΟΥΔΩΝ 2020-21**

(ν. 4485/2017 και ΦΕΚ 562 Β/21-02-2018)

 Το Τμήμα Αγγλικής Γλώσσας και Φιλολογίας της Φιλοσοφικής Σχολής του Πανεπιστημίου Αθηνών θα δεχθεί υποψήφιους/ες για Διδακτορικές Σπουδές, οι οποίες οδηγούν στην απόκτηση Διδακτορικού Διπλώματος (ΔΔ) στις εξής κατευθύνσεις:

1. «Γλωσσολογία»: Έρευνα σε όλους τους κλάδους της γλωσσολογίας και των εφαρμογών της σε πεδία και θέματα της θεωρητικής και της εφαρμοσμένης γλωσσολογίας, της μετάφρασης, της λεξικογραφίας, της ψυχογλωσσολογίας, της κοινωνιογλωσσολογίας κ.λπ., με έμφαση σε θέματα που αφορούν την αγγλική γλώσσα.

2. «Λογοτεχνία και Πολιτισμός των Αγγλόφωνων Λαών»: Μελέτη και έρευνα της αγγλόφωνης λογοτεχνίας και του πολιτισμού, όπως επίσης του κριτικού λόγου που εγγράφεται στα λογο­τεχνικά κείμενα και τις πολιτισμικές πρακτικές των αγγλόφωνων λαών σε συνδυασμό με τις σύγχρονες λογοτεχνικές και πολιτισμικές θεωρίες.

Η γλώσσα συγγραφής της Διδακτορικής Διατριβής είναι η αγγλική.

Έναρξη εκπόνησης της Διδακτορικής Διατριβής για το ακαδημαϊκό έτος 2020-21: Οκτώβριος 2020

Ο αριθμός εισακτέων ορίζεται κατ’ ανώτατο όριο σε πέντε (5) για κάθε κατεύθυνση.

Προϋποθέσεις για υποψηφιότητα στις Διδακτορικές Σπουδές

 Στο Πρόγραμμα Διδακτορικών Σπουδών γίνονται δεκτοί/ές ως υποψήφιοι/ες κάτοχοι ΜΔΕ, επιπέδου Μaster of Arts/ Philosophy/ Science από πανεπιστήμια της ημεδαπής ή από ομοταγή και αναγνωρισμένα (από τον Διεπιστημονικό Οργανισμό Αναγνώρισης Τίτλων Ακαδημαϊκών & Πληροφόρησης [Δ.Ο.Α.Τ.Α.Π.]) πανεπιστημιακά τμήματα της αλλοδαπής, ή κάτοχοι ενιαίου αδιάσπαστου τίτλου σπου­δών μεταπτυχιακού επιπέδου στις ειδικεύσεις της Θεωρητικής και Εφαρμοσμένης Γλωσσολογίας, Με­τάφρασης, Λεξικογραφίας, Αγγλόφωνης Λογοτεχνίας και Πολιτισμού, καθώς και σε συναφή επιστημονικά αντικείμενα. Προτιμώνται υποψήφιοι/ες των οποίων τα ερευνητικά ενδιαφέροντα εντάσσονται στα επιστημονικά πεδία των μελών ΔΕΠ του Τομέα της κατεύθυνσης που θα επιλέξουν. Σε εξαιρετικές περιπτώσεις, και υπό την προϋπόθεση ότι έχουν αποφοιτήσει από συναφή Τμή­ματα της ημεδαπής ή της αλλοδαπής με βαθμό «Άριστα», και μετά από αιτιολογημένη απόφαση της Συνέλευσης, μπορούν να γίνουν δεκτοί/ες ως ΥΔ και μη κάτοχοι ΜΔΕ.

Ειδικότερα οι ενδιαφερόμενοι/ες υποψήφιοι/ες, πριν καταθέσουν αίτηση, οφείλουν να έχουν συμβουλευτεί την ιστοσελίδα του Τμήματος προκειμένου να βεβαιωθούν ότι το θέμα της Διδακτορικής Διατριβής που επιθυμούν να προτείνουν εμπίπτει στα επιστημονικά ενδιαφέ­ροντα μελών ΔΕΠ του Τμήματος. Ανάλογα με το θέμα της Διδακτορικής Διατρι­βής που θέλουν να εκπονήσουν, οφείλουν να βεβαιωθούν ότι υπάρχουν μέλη ΔΕΠ που ενδια­φέρονται και μπορούν να αναλάβουν την επίβλεψη της προτεινόμενης διατριβής.

Οι ενδιαφερόμενοι/ες επίσης οφείλουν να συμβουλευτούν τον Οδηγό Σπουδών Διδακτορικών Σπουδών στην ηλεκτρονική διεύθυνση:

<http://www.enl.uoa.gr/fileadmin/enl.uoa.gr/uploads/DOCX/PhDGuide2018-2019.pdf>

Υποβολή δικαιολογητικών

Α᾽ στάδιο υποβολής:

Ημερομηνίες υποβολής: **Για την κατεύθυνση 1. «Γλωσσολογία»**

 **από Δευτέρα 2 Μαρτίου έως Πέμπτη 30 Απριλίου 2020.**

 **Για την κατεύθυνση 2. « Λογοτεχνία και Πολιτισμός των Αγγλόφωνων Λαών»**

 **από Δευτέρα 17 Φεβρουαρίου έως Παρασκευή 10 Απριλίου 2020.**

 Οι υποψήφιοι/ες και των δύο κατευθύνσεων καταθέτουν επίσημη αίτηση με όλα τα δικαιολογητικά όπως αυτά αναφέρονται παρακάτω, καθώς και σύντομη ερευνητική πρόταση έκτασης 500-800 λέξεων (προσχέδιο Διδακτορικής Διατριβής σε έντυπη και ηλεκτρονική μορφή), η οποία περιλαμβάνει

* προτεινόμενο τίτλο
* σύντομη περιγραφή του θέματος
* και προτεινόμενο/η επιβλέποντα/ουσα.

Η γλώσσα συγγραφής της πρότασης είναι η αγγλική.

 Τα απαιτούμενα δικαιολογητικά, πέραν της πρότασης των 500-800 λέξεων, είναι τα εξής:

1. Αίτηση συμπληρωμένη σε ειδικό έντυπο ([http://www.enl.uoa.gr/hlektronikes-yphresies/hlektronika-entypa.html](http://www.enl.uoa.gr/hlektronikes-yphre%20sies/hlektronika-entypa.html)).
2. Ευκρινές φωτοαντίγραφο πρωτότυπου ή επικυρωμένο αντίγραφο ΜΔΕ.
3. Ευκρινή φωτοαντίγραφα πρωτότυπων ή αντίγραφα άλλων μεταπτυχιακών τίτλων σπου­­δών σε συναφή γνωστικά αντικείμενα εφόσον υπάρχουν.
4. Ηλεκτρονικό αντίγραφο της Μεταπτυχιακής Διπλωματικής Εργασίας (εφόσον προβλεπόταν στο πρόγραμμα σπουδών).
5. Πιστοποιητικό αναλυτικής βαθμολογίας προπτυχιακών και μεταπτυχιακών μαθημάτων.
6. Αναγνώριση τίτλων σπουδών από το Δ.Ο.Α.Τ.Α.Π. για τους/τις υποψήφιους/ες που έχουν τίτλους σπουδών από πανεπιστήμια της αλλοδαπής.
7. Πλήρες βιογραφικό σημείωμα συμπληρωμένο σε ειδικό έντυπο του Τμήματος

 (<http://www.enl.uoa.gr/hlektronikes-yphresies/hlektronika-entypa.html>).

1. Δύο συστατικές επιστολές σε ειδικό έντυπο του Τμήματος

 ( <http://www.enl.uoa.gr/hlektronikes-yphresies/hlektronika-entypa.html>).

1. Πιστοποίηση της γνώσης της αγγλικής (επίπεδο «άριστη γνώση Γ2) για τους/τις υποψήφιους/ες που δεν κατέχουν προπτυχιακό ή μεταπτυχιακό τίτλο σπουδών από τμήματα Αγγλικής Γλώσσας και Φιλολογίας της ημεδαπής ή της αλλοδαπής.
2. Πιστοποίηση ελληνομάθειας για τους αλλοδαπούς/ές υποψήφιους/ες (επίπεδο Β2).
3. Επικυρωμένα αντίγραφα πιστοποιητικών γνώσης άλλων ξένων γλωσσών.
4. Αποδεικτικά συναφούς επιστημονικής δραστηριότητας εφόσον υπάρχουν.

 Τα δικαιολογητικά και η σύντομη ερευνητική πρόταση υποβάλλονται δια ζώσης (ή με εξουσιοδοτημένο εκπρόσωπο) στη Γραμματεία του Τμήματος (κάθε Δευτέρα, Τετάρτη και Παρασκευή, 11:00-14:00) ή αποστέλλονται με ταχυμεταφορική στην ταχυδρ. διεύθυνση: Γραμματεία του Τμήματος Αγγλικής Γλώσσας και Φιλολογίας, γραφείο 411, Φιλοσοφική Σχολή, Πανεπιστημιούπολη Ζωγράφου, 15784, Αθήνα. Στην περίπτωση αποστολής με ταχυμεταφορική, παρακαλούμε ενημερώστε στο secr@enl.uoa.gr για την ημερομηνία αποστολής τους.

Β᾽ στάδιο υποβολής

 Εφόσον οι υποψήφιοι/ες προεπιλεγούν, καταθέτουν στη Γραμματεία του Τμήματος εντός διαστήματος είκοσι (20) ημερών (και σε προθεσμία που θα ανακοινωθεί) εκτεταμένη ερευνητική πρόταση για την εκπόνηση Διδακτορικής Διατριβής (στην αγγλική γλώσσα, έκτασης 2.000-2.500 λέξεων, σε έντυπη και ηλεκτρο­νική μορφή) η οποία περιλαμβάνει τα εξής:

(α) το αντικείμενο, τον στόχο και την πρωτοτυπία της έρευ­νας,

(β) τις ανάγκες ή τα κενά στον σχετικό επιστημονικό χώρο που οδήγησαν στην επιλογή του θέματος,

(γ) τη βασική ερευνητική υπόθεση και τα ερευνητικά ερωτήματα,

(δ) τη μεθοδολογία της έρευνας,

(ε) τις πιθανές προεκτάσεις της έρευνας,

(στ) τη βασική βιβλιογραφία (εκτός του ορίου των 2.000-2.500 λέξεων).

Εξέταση υποψηφιοτήτων

 Μετά το Β᾽ στάδιο υποβολής, οι υποψήφιοι/ες και των δύο κατευθύνσεων, εφόσον προκριθούν από τους αντίστοιχους Τομείς, καλούνται σε προφορική εξέταση, στη διάρκεια της οποίας θα πρέπει να υποστηρίξουν στην αγγλική γλώσσα την πρόταση που έχουν υποβάλει. Οι υποψήφιοι/ες εξετάζονται από τριμελή επιτροπή ενώπιον των Τομέων Γλώσσας-Γλωσσολογίας και Λογοτεχνίας-Πολιτισμού αντίστοιχα. Οι ημερομηνίες και ώρες των προφορικών εξετάσεων ανακοινώνονται από τη Γραμ­ματεία του Τμήματος και αναρτώνται στον ιστότοπο του Τμήματος. Οι προφορικές εξετάσεις διενεργούνται στο κτήριο της Φιλοσοφικής Σχολής (Παν/πολη Ζωγράφου).

Πληροφορίες: Γραμματεία του Τμήματος (Γρφ. 411), Φιλοσοφική Σχολή, 4ος όροφος.

Υπεύθυνη: κ. Καλλιόπη Κατσαμπάνη τηλ. 210-7277773.

Ιστοσελίδα: <http://www.enl.uoa.gr/metaptyxiakes-spoydes/didaktoriko-programma.html>